# Montsó

Montsó (en aragonès, castellà i oficialment, Monzón) és la segona ciutat de la província d'Osca, amb una població de 17.115 habitants. Es troba en la zona oriental de la província, al costat dels rius Cinca i Sosa. És la capital de la comarca del Cinca Mitjà.

## Història

Montsó és important pel fet d'haver estat primer una comanda templera i posteriorment hospitalera de la castellania d'Amposta. Va ser en diverses ocasions seu de les Corts del Regne d'Aragó i Corts de la Corona d'Aragó, entre els segles XIII i XVII.
La catedral de Santa Maria del Romeral —de planta romànica— i el Castell de Montsó —d'origen àrab— són els edificis més destacats. Aquest castell va acollir la infantesa del rei Jaume I el Conqueridor, que estava sota la tutela dels templers. La situació privilegiada en els passos de les valls del Segre i del Cinca va fer del castell i de la ciutat un centre estratègic important.
Fou seu de les Corts Catalanes els anys: 1362, 1376, 1387, 1389, 1470, 1510.
Durant la Guerra dels Segadors, fou pres el 1642 per les tropes francocatalanes dirigides per Philippe de La Motte Houdancourt i l'any següent per les tropes castellanes de Felipe da Silva.
Fins a mitjan segle xvii s'hi va mantenir la llengua catalana.

## Vegeu també

* Corts de Montsó (1289)

## Llocs d'interès

* Castell de Montsó.
* Catedral de Santa Maria del Romeral, dels segles xii i xiii.
* Convent de Sant Francesc, habitat fins al 1835 (actualment és la seu del Conservatori Professional i de l'auditori de Montsó).
* Ermita de la verge de l'Alegria, del segle xvii.
* L'Ajuntament, dels segles XVI-XVII.
* Porta de Luzán.
* Muralla romànica.
* Mare de Déu de Lacs.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Joaquín Saludas | PCE | 19/04/1979 |
| 1983 - 1987 | Carlos Allué | PSOE | 28/05/1983 |
| 1987 - 1991 | Ernesto Baringo | PSOE | 30/06/1987 |
| 1991 - 1995 | Ernesto Baringo | PSOE | 15/06/1991 |
| 1995 - 1999 | Nicolás Fortuño | PP | 17/06/1995 |
| 1999 - 2003 | Nicolás Fortuño | PP | 03/07/1999 |
| 2003 - 2007 | Fernando Heras Laderas | PSOE | 14/06/2003 |
| 2007 - 2011 | Fernando Heras Laderas | PSOE | 16/06/2007 |
| 2011 - 2015 | Rosa María Lanau Morancho | PP | 11/06/2011 |
| 2015 - 2019 | Álvaro Burrell | PSOE | 13/06/2015 |
| 2019 - 2023 | Isaac Claver Ortigosa | PP | 15/06/2019 |
| Des del 2023 | n/d | n/d | 17/06/2023 |

## Persones il·lustres

* Berenguer de Peralta (1200?-1256): frare dominic, canonge i bisbe electe de Lleida.
* Joan de Montsó (c.1340-1412): teòleg tomista de l'Orde dels Predicadors.
* Pedro Juan de Lastanosa (-1576): matemàtic, cartògraf i enginyer.
* Joaquín Costa (1846-1911), polític, jurista, economista i historiador aragonès, el representant més gran del moviment intel·lectual vuitcentista espanyol conegut com el Regeneracionisme.
* Luz Gabás (1968): novel·lista, filòloga i política.
* Conchita Martínez (1972), tenista.

## Imatges

* Conservatori Miguel Fleta
* Riu Sosa

## Agermanament

* Muret

## Referències

* 1 2 3 «Montsó». Gran Enciclopèdia Catalana. Barcelona: Grup Enciclopèdia Catalana.
* ↑ «Montsó». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Gran Enciclopèdia Aragonesa, Monzón Arxivat 2016-09-19 a Wayback Machine..

## Enllaços externs

* Web de l'Ajuntament de Montsó (castellà)